
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea Ordonanţei de urgenţă a Guvernului nr. 64/2005 pentru accelerarea procedurilor de recuperare a sumelor de bani datorate Agenţiei Domeniilor Statului de către partenerii contractuali, cu care comisia noastră a fost sesizată în fond cu adresa Biroului Permanent nr.  Pl.x. 119 din 7 aprilie 2010.
	PREŞEDINTE,

Viorel ŞTEFAN 


Parlamentul  României

RAPORT

asupra propunerii legislative pentru modificarea Ordonanţei de urgenţă 

a Guvernului nr. 64/2005 pentru accelerarea procedurilor de recuperare

 a sumelor de bani datorate Agenţiei Domeniilor Statului de către 

partenerii contractuali 
Cu adresa nr. Pl.x. 119 din 7 aprilie 2010, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea Ordonanţei de urgenţă a Guvernului nr. 64/2005 pentru accelerarea procedurilor de recuperare a sumelor de bani datorate Agenţiei Domeniilor Statului de către partenerii contractuali.
La întocmirea raportului s-a avut în vedere avizul Consiliului Legislativ precum şi punctul de vedere al Guvernului.
Prezentul proiect de Lege are ca obiect de reglementare modificarea Ordonanţei de urgenţă a Guvernului nr. 64/2005 pentru accelerarea procedurilor de recuperare a sumelor de bani datorate Agenţiei Domeniilor Statului de către partenerii contractuali, aprobată prin Legea nr. 368/2005, în sensul ca recuperarea debitelor datorate de partenerii contractuali să intre şi sub incidenţa Ordonanţei de urgenţă a Guvernului nr. 51/1998, iar contractele încheiate să constituie titluri executorii, fără nicio altă formalitate.

Valoarea derulată prin contractele menţionate este semnificativă, iar în prezent, Agenţia Domeniilor Statului recuperează de la partenerii contractuali debitele Ordonanţei de urgenţă nr. 64/2005, însă întâmpină dificultăţi în ceea ce priveşte aplicarea termenului de prescripţie, obţinerea datelor de la bănci, aplicarea de sancţiuni.

Propunerea legislativă face parte din categoria legilor ordinare, potrivit art. 76 din Constituţia României, republicată.
La dezbaterea propunerii legislative au participat, în conformitate cu prevederile art. 54 şi 55 din Regulamentul Camerei Deputaţilor, din partea Agenţiei Domeniilor Statului domnul vicepreşedinte Didă Adrian şi doamna director juridic Florina Dinicuţă.

La lucrările comisiei au participat 30 deputaţi, din totalul de 35 membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din data de 29.03.l2010. 
Propunerea legislativă, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii propunerii legislative pentru modificarea Ordonanţei de urgenţă a Guvernului nr. 64/2005 pentru accelerarea procedurilor de recuperare a sumelor de bani datorate Agenţiei Domeniilor Statului de către partenerii contractuali, în şedinţa din data de 20.04.2010, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de iniţiator.
	PREŞEDINTE,

Viorel ŞTEFAN
	SECRETAR,

Iuliu NOSA


Consilier parlamentar

Mariana Bărdiţă

Expert parlamentar

Vasilica Popa 
